Tinn (kommune)

Tinn er en kommune i landskapet Telemark i Vestfold og Telemark fylke, og ligger i regionen Øvre Telemark. Den grenser i nord mot Nore og Uvdal, i øst mot Rollag og Flesberg, i sør mot Notodden, Hjartdal og Seljord, og i vest mot Vinje.

Geografi 
Tinn kommune strekker seg langt inn på Hardangervidda. Tinns mest kjente sted er Gaustatoppen  Årlig går  mennesker til toppen av fjellet. På klare dager kan man se 1/8 av Norge fra toppen. I 2004 begynte også en storstilt utbygging ved Gaustatoppen til et av Norges største vintersportssteder. Tinn har mange hytter (fritidsboliger), med utbyggingen vesentlig i Gausta-området og Skirvedalen. 

Kommuneadministrasjonen holder til i byen Rjukan som har i underkant av  innbyggere, og ligger mellom 280 og 350 moh.

Krossobanen er Nord-Europas første taubane. Den ble bygget i 1928 som en gave til folket fra Norsk Hydro. 

Andre tettsteder i kommunen er Miland, Mæl, Atrå, Tinn Austbygd og Hovin, der Tinn Austbygd er det største med hensyn til handel og innbyggere. Tinn-vassdraget er Møsvatnet, Kalhovdfjorden, Tinnsjø og Heddalsvatnet.

Tinn er den nest største kommunen i Telemark og den 28. største i Norge i utstrekning. Den største utstrekningen fra nord mot sør er ca. 46 km og fra vest til øst ca. 70 km.

Tinn er preget av høytliggende fjellområder med en høydeforskjell fra 188 moh (Tinnsjøen) til oppunder tregrensa, det er lite åker og eng, men mye fjell og skog og mange elver, fosser og innsjøer i alt (375) innsjøer.

De høyeste fjellene i kommunen 

Gaustatoppen 1883
Stordalsnibba 1492
Skardfjellnibba 1486
Borgsjåbrotet 1485
Heddersfjell 1461
Dyreskardtind 1433
Mårsnos 1433
Reinskardtindan 1429
Bågåfjellet 1413

Politikk

Kommunestyrevalget 2019
Ved kommunestyrevalget i 2019 var det 4708 stemmeberettigede i kommunen. Avgitte stemmer var 3128 d.v.s. 66,4 prosent.

Kommunestyrevalget 2015

Norsk Industriarbeidermuseum 

Rjukanfossen ga grunnlaget for Vemork, verdens største kraftstasjon i 1911. Stasjonen har nå blitt et museum hvor man kan oppleve det fantastiske energieventyret og se utstillinger av industriutviklingen i Norge og på Rjukan. 

Museet er kanskje mest kjent for sin presentasjon av Rjukans krigshistorie. Vemork var åstedet for en av de viktigste sabotasjeaksjoner under 2. verdenskrig, da norske sabotører hindret tyskerne i å utvikle atomvåpen av tungtvannet som ble produsert her. Utstillingen «Atomkappløpet» gir en spennende og innsiktsfull presentasjon av de fire tungtvannsaksjonene og de alliertes bestrebelser på å utvikle en atombombe. I filmrommet vises filmen If Hitler had the bomb – en dokumentar om tungtvannssabotasjen.

Vemork kraftstasjon er kommunens tusenårssted.

Dialekt 

I Tinn kommune er originalspråket «tinndøl». Tinndøl er i dag en utdøende dialekt, som nå for det meste kun snakkes av personer over 30 år. Men fremdeles er det noen få ungdommer som fortsetter å snakke tinndøl, selv om dette er stort sett er et fenomen i bygdene Atrå, Tinn Austbygd, Hovin og Tessungdalen. Svein Gollo ga i 1997 ut et hefte om tinndølen, der han hadde samlet inn gamle ord og uttrykk fra slik de gamle tinndølene snakket. 

I dag snakkes i tillegg rjukandialekt i byen Rjukan. Dialekten er påvirket av innflyttingen til Vestfjorddalen gjennom de siste hundre år. Rjukandialekta lyder som en Oslo-øst variant med tjukke l-er som i tinndøl, og med innslag fra Østlandet for øvrig. Helt spesielt for rjukandialekta er blant annet å si træra og tæra i stedet for trærne og tærne.

Kultur 
Kultur og idrett har vært et satsingsområde i Tinn kommune i en årrekke, og tilgodesees med gode bevilgninger.

Kulturanlegg og kulturbygg i Tinn
Rjukanhuset, (tidl. Folkets hus)
Musikkhuset, (tidl. Folkets hus, før Rjukanhuset fikk statusen)
Rallarhuset, skiftet ette reierbytte i 2016 navn fra Scene Rallar'n
Verdenstreatret Rjukan Kino

Idrett 
Tinn kommune har satset tungt på breddeidrett i en årrekke, og har innført gratis bruk av idrettsanlegg. For dette, og idrettsanleggenes tilstand og tilgjengelighet, ble Tinn kommune kåret til "Årets idrettskommune", som den aller første som fikk denne æresbevisningen, under den store idrettsgallaen i januar 2002.

Idrettsanlegg i Tinn:
Rjukanhallen
Saaheimhallen
Atråhallen
Rjukanbadet
Bjørn Myhres Plass
Rjukan Stadion
Rjukan Sandbane
Saaheim Sandhall
Atråbanen

De 16 idrettslagene i Tinn:
Blefjell Idrettslag, Fjellguten Skilag, Friskis&Svettis Tinn, Miland Idrettslag, NMK Tinn, Rjukan Dykkerklubb, Rjukan Fjellsportgruppe, Rjukan Golfklubb, Rjukan Idrettslag, Rjukan Modellflyklubb, Rjukan og Omegn Rideklubb, Rjukan Pistolklubb, Tinn Idrettslag, Tinn Skiskytterlag, Tinn Snøscooterklubb.

Vennskapskommuner

Retalhuleu (Guatemala)

Kjente tinndøler 

Thomas Luraas (1799-1886), rosemaler
Olav O. Gjeiskelid (1825-1886), rosemaler
Snowshoe Thompson (1827-1876), norsk navn: Jon Torsteinson Rue, legendarisk postfører og skipioner i Amerika
Knut Dale (1834-1921), spelemann
Ingvar Haddal (1915-1995), forfatter og biografiker
Knut Lier-Hansen (1916-2008), motstandsmann
Knut Haugland (1917-2009), motstandsmann og medlem av Kon-Tiki-ekspedisjonen
Jens Anton Poulsson (1918-2010), offiser og motstandsmann
Gunnar Sønsteby (1918-2012), motstandsmann 
Claus Helberg (1919-2003), motstandsmann og fjellfører
Petter Graver (1920-1995), ambassadør 
Frode Nilsen (1923-2016), ambassadør
Anton Blom (1924-2012), journalist, utenrikskorrespondent (NRK)
Kjell Holler (1925-2000), politiker (Ap), statsråd 1959-63, direktør i Televerket 1980-1991
Jan-Petter Blom (1927-2021), professor (sosialantropologi) ved UiB
Bernt Ivar Eidsvig (1953-),  katolsk biskop av Oslo
Olav Ulleren (1954-), ordfører (Sp) i Tinn 1994-99, direktør i Kommunenes Sentralforbund (KS) 2002-2009, departementsråd, generalsekretær i Akademikerne 2016-2019 
Stein Lier-Hansen (1955-), statssekretær (Ap), direktør i Norsk Industri
Øystein Mæland (1960-), statssekretær, politidirektør (2011), direktør for Akershus universitetssykehus (Ahus) (2014)

Eksterne lenker 
 
 Tinn kommunes hjemmside 
  Tinn - Store norske leksikon
  Kommunefakta Tinn - Statistisk sentralbyrå 
  Visit Rjukan
  Gaustatoppen
  Norsk industriarbeidermuseum - Vemork
  Tinns lokalradio
  Postkort og fotografier fra Tinn
  Historiske arkiver etter nåværende Tinn kommune (1964-) på Arkivportalen
  Historiske arkiver etter tidligere Tinn kommune (1837-1963) på Arkivportalen
  Historiske arkiver etter tidligere Hovin kommune (1886-1963) på Arkivportalen